钦定古今图书集成/历象汇编/岁功典/第059卷 > 秋日同希深昆仲游龙门香山晚泛伊川觞咏
## 钦定古今图书集成/历象汇编/岁功典/第059卷 > 秋日同希深昆仲游龙门香山晚泛伊川觞咏

久之，席上各赋《古诗》，以极一时之娱。

梅尧臣

“落日川上好，徘徊弄孤舟。鸣桹进山口，清唱发渡头。
浅濑不可溯，停桡信中流。山樽对苍翠，溪鸟自沉浮。
濯足破岚影，采菱临芳洲。千龛晚烟寂，双壁红树秋。
细细石间泉，摇摇波际楼。澄潭若泻鉴，万象已盈眸。
康乐足清尚，惠连仍此游。摘景固无遗，挥笔曾未休。
醉来同渊明，兴尽殊子猷。归傍渔梁静，行看夜火幽。”
露华初滴滴，夜吹何飕飕。不犯严城漏。谁言怜近丘。